CELEX: 32021D2099
Language: ro
Date: 2021-11-25 00:00:00
Title: Decizia (PESC) 2021/2099 a Comitetului politic și de securitate din 25 noiembrie 2021 privind prelungirea mandatului șefului misiunii de consiliere PSAC a Uniunii Europene în Republica Centrafricană (EUAM RCA) (EUAM RCA/1/2021)

30.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 428/1
               
            
         DECIZIA (PESC) 2021/2099 A COMITETULUI POLITIC ȘI DE SECURITATE
         din 25 noiembrie 2021
         privind prelungirea mandatului șefului misiunii de consiliere PSAC a Uniunii Europene în Republica Centrafricană (EUAM RCA) (EUAM RCA/1/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia (PESC) 2019/2110 a Consiliului din 9 decembrie 2019 privind misiunea de consiliere PSAC a Uniunii Europene în Republica Centrafricană (EUAM RCA) (1), în special articolul 8 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     În temeiul Deciziei (PESC) 2019/2110, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile necesare în scopul exercitării controlului politic și a conducerii strategice în cadrul misiunii de consiliere PSAC a Uniunii Europene în Republica Centrafricană (EUAM RCA), inclusiv decizia de numire a șefului misiunii.
                  
               
                     (2)
                  
                  
                     La 17 decembrie 2019, COPS a adoptat Decizia (PESC) 2019/2189 (2) privind numirea domnului Paulo SOARES în funcția de șef al misiunii EUAM RCA pentru perioada 9 decembrie 2019-8 decembrie 2020.
                  
               
                     (3)
                  
                  
                     La 24 noiembrie 2020, COPS a adoptat Decizia (PESC) 2020/1774 (3) privind prelungirea mandatului domnului Paulo SOARES în calitatea de șef al misiunii EUAM RCA pentru perioada 9 decembrie 2020-8 decembrie 2021.
                  
               
                     (4)
                  
                  
                     Înaltul Reprezentant al Uniunii pentru afaceri externe și politica de securitate a propus prelungirea în continuare a mandatului domnului Paulo SOARES în calitatea de șef al misiunii EUAM RCA pentru perioada 9 decembrie 2021-8 august 2022,
                  
               ADOPTĂ PREZENTA DECIZIE:
         
            Articolul 1
            Mandatul domnului Paulo SOARES în funcția de șef al misiunii de consiliere PSAC a Uniunii Europene în Republica Centrafricană (EUAM RCA) se prelungește pentru perioada 9 decembrie 2021-8 august 2022.
         
         
            Articolul 2
            Prezenta decizie intră în vigoare la data adoptării.
            Se aplică de la 9 decembrie 2021.
         
         
            Adoptată la Bruxelles, 25 noiembrie 2021.
            
               
                  Pentru Comitetul politic și de securitate
               
               
                  Președintele
               
               D. PRONK
            
         
         
            (1)  JO L 318, 10.12.2019, p. 141.
         
            (2)  Decizia (PESC) 2019/2189 a Comitetului politic și de securitate din 17 decembrie 2019 privind numirea șefului misiunii Uniunii Europene de consiliere PSAC în Republica Centrafricană (EUAM RCA) (EUAM RCA/1/2019) (JO L 330, 20.12.2019, p. 51).
         
            (3)  Decizia (PESC) 2020/1774 a Comitetului politic și de securitate din 24 noiembrie 2020 privind prelungirea mandatului șefului misiunii de consiliere PSAC a Uniunii Europene în Republica Centrafricană (EUAM RCA) (EUAM RCA/1/2020) (JO L 398, 27.11.2020, p. 22).